text: Budó assenyala que diferents informes avalarien la legalitat d'ajornar les eleccions - TOTLLEIDA
  Pla mitjà on es pot veure la consellera de la Presidència, Meritxell Budó, atenent als mitjans de comunicació en una vista als Torms, a les Garrigues, el 14 de gener de 2021. FOTO. ORIOL BOSCH
  ACN Els Torms .- La consellera de la Presidència i portaveu del Govern, Meritxell Budó, ha explicat que informes dels serveis jurídics de la Generalitat, de la Comissió Jurídica Assessora i del Síndic de Greuges «sembla que veurien viable i, per tant, legal, poder ajornar les eleccions» previstes per al 14-F. «En cap cas s'està parlant de suspendre-les sinó d'ajornar-les amb un període concret», ha assenyalat.
  Budó ha reiterat que el que preocupa al Govern és que «es puguin dur a terme i es pugui garantir, tant la participació política de les formacions com el dret a vot de tots els ciutadans». En aquest sentit, ha preguntat al ministre de Sanitat i candidat del PSC, Salvador Illa, si celebrar-les el 14-F suposaria posar en risc la salut de persones.